किशलय वीआईटी से इंजीनियरिंग की डिग्री हासिल करने के बाद 2013 में हायर स्टडीज के लिए अमेरिका चला गया. वहां उसके एकेडमिक्स के रिकॉर्ड भी काफी अच्छे रहे. पढ़ाई के बाद उसे वहीं नौकरी मिलने की उम्मीद थी. उसके अमेरिकी प्रोफेसर को भी ऐसा ही भरोसा था. लेकिन उम्मीद और भरोसा सब धरे के धरे रह गए. 2016 के अगस्त में भारत आ चुके किशलय को अब तक औसत दर्जे की नौकरी पाने में भी कामयाबी नहीं मिली है. उसके पिता पढ़ाई के लोन की किस्तें चुका रहे हैं.